《重题湖上》
宋代·史尧弼

林端落照尽，湖上远风清。
水榭芝兰室，仙舟鱼鸟情。
人琴何寂寞，烟月足平生。
一泛钓璜处，再吟锵玉声。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。